№\_\_\_\_\_\_\_\_\_\_\_\_ « » 2023թ.

ԳՆՈՒՄՆԵՐԻ ԳՈՐԾԸՆԹԱՑԻՆ ՄԱՍՆԱԿՑԵԼՈՒ ԻՐԱՎՈՒՆՔ ՉՈՒՆԵՑՈՂ ՄԱՍՆԱԿԻՑՆԵՐԻ ՑՈՒՑԱԿՈՒՄ ՆԵՐԱՌԵԼՈՒ ՄԱՍԻՆ

Երևանի քաղաքապետարանի և «Արխի Թուլս» ՍՊ ընկերության (այսուհետ՝ Ընկերություն) միջև 2023 թվականի հունվարի 31-ին կնքված «ԵՔ-ԲՄԽԱՇՁԲ-23/9-1» ծածկագրով աշխատանքների կատարման գնման պայմանագրի (այսուհետ՝ Պայմանագիր) 1.1 կետի համաձայն՝ Պատվիրատուն հանձնարարում է, իսկ Կատարողը ստանձնում է նախագծանախահաշվային փաստաթղթերի կազմման խորհրդատվական աշխատանքների կատարման պարտավորությունը (այսուհետ՝ աշխատանք)՝ համաձայն Պայմանագրի անբաժանելի մաս կազմող N1 հավելվածով սահմանված Տեխնիկական բնութագիր-գնման ժամանակացույցի պահանջների:

 Երևանի քաղաքապետարանի աշխատակազմի շինարարության և բարեկարգման վարչության կողմից Պայմանագրով պատվիրատուին վերապահված իրավունքների և պարտականություների իրացման արդյունքում պարզվել է, որ կատարողի կողմից չեն պահպանվել Պայմանագրի անբաժանելի մասը կազմող N 1 հավելվածի Տեխնիկական բնութագիր-գնման ժամանակացույցով սահմանված աշխատանքների կատարման պահանջները:

 Ընկերությունը խախտելով Պայմանագրով սահմանված պարտավորությունները չի կատարել Պայմանագրով նախատեսված աշխատանքները։

 Երևանի քաղաքապետարանը՝ ղեկավարվելով գնումների մասին օրենսդրությամբ, ինչպես նաև Պայմանագրի 2.1.3-րդ կետի «բ» ենթակետի պահանջով՝ միակողմանի /ամբողջությամբ/ լուծել է կնքված Պայմանագիրը։ Պայմանագրի լուծման վերաբերյալ ծանուցումը հրապարակվել է տեղեկագրում սույն թվականի հուլիսի 26-ին և պայմանագիրը հուլիսի 27-ի դրությամբ համարվում է լուծված։

 Ղեկավարվելով «Գնումների մասին» Հայաստանի Հանրապետության օրենքի 6-րդ հոդվածի 2-րդ մասով.

1.«Արխի Թուլս» ՍՊ ընկերությանը ներառել [գնումների գործընթացին մասնակցելու իրավունք չունեցող մասնակիցների ցուցակ](https://www.gnumner.am/website/images/original/14.06.2022arm.doc)ում:

2. Սույն որոշման կատարման կազմակերպումն ու պատասխանատվությունը դնել Երևանի քաղաքապետարանի աշխատակազմի շինարարության և բարեկարգման վարչության պետի վրա:

3.Սույն որոշման կատարման հսկողությունն իրականացնում է Երևանի քաղաքապետը։

**ԵՐԵՎԱՆԻ ՔԱՂԱՔԱՊԵՏԻ ԱՌԱՋԻՆ ՏԵՂԱԿԱԼ,**

**ԵՐԵՎԱՆԻ ՔԱՂԱՔԱՊԵՏԻ ՊԱՇՏՈՆԱԿԱՏԱՐ ԼԵՎՈՆ ՀՈՎՀԱՆՆԻՍՅԱՆ**

